b'\n_START_ARTICLE_\nBitka pri Anhialu (708)\n_START_SECTION_\nOzadje in bitka\n_START_PARAGRAPH_\nLeta 705 je bolgarski kan Tervel pomagal biv\xc5\xa1emu bizantinskemu cesarju Justinijanu II., da je po deset letih izgnanstva ponovno pri\xc5\xa1el na bizantinski prestol. Justinijan mu je uslugo pla\xc4\x8dal z velikansko koli\xc4\x8dino zlata, srebra in svile in ozemljem Zagore od Stare Zagore in Slivena in \xc4\x8crnim morjem. Deset let kasneje se je Justinijan po\xc4\x8dutil dovolj mo\xc4\x8dnega, da je napadel Bolgarijo in posku\xc5\xa1al ponovno vzpostaviti svojo oblast nad podarjenim ozemljem.\n_START_SECTION_\nBitka\n_START_PARAGRAPH_\nBizantinci so prodrli do anhilajske trdnjave in se utaborili, vendar niso vedeli, da je v bli\xc5\xbeini bolgarska vojska. Medtem ko so napadalci v okolici zbirali hrano, je Tervel s konjenico napadel njihove najbolj oddaljene enote, pehota pa je isto\xc4\x8dasno napadla njihov tabor. Presene\xc4\x8denje je popolnoma zmedlo bizantinsko vojsko. Ve\xc4\x8dina njihovih vojakov je bila ubita ali ujeta. Bolgari so zaplenili veliko konj in oro\xc5\xbeja. Justinijan je bil eden od redkih sre\xc4\x8dne\xc5\xbeev, ki jim je uspelo pobegniti v trdnjavo in od tam z ladjo v Konstantinopel.\n_START_SECTION_\nPosledice\n_START_PARAGRAPH_\nBolgari so za nekaj stoletij zavarovali ozemeljske pridobitve. Ko je bil Justinijan II. zaradi nemirov leta 711 ponovno zaprositi za pomo\xc4\x8d, mu je Tervel poslal samo 3.000 mo\xc5\xbe. Njegova vojska se je po nekaj spopadih vrnila v Bolgarijo, Justinijan II. pa je bil na ukaz novega cesarja usmr\xc4\x8den.'